Foto: Reuters Buyuk Britaniya qirolichasi Yelizaveta II konservator Boris Jonsonni Buyuk Britaniya bosh vaziri etib tayinladi, deb xabar berdi "Bi-Bi-Si". Avvalroq qirolicha Tereza Meyning iste’fosini qabul qilgandi. Jonson Yelizaveta II hukmdorligi davridagi 14-bosh vazir bo‘ldi. Boris Jonson o‘zining bosh vazir lavozimidagi birinchi nutqida Buyuk Britaniya 31 oktyabrda YeI tarkibidan chiqib ketishini va’da qildi. U shuningdek, Brexit bo‘yicha yangi kelishuv tuzish zarurligini bildirdi.